La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 12 de desembre de 2018 que són les que els corresponen els números 501/2018 a 514/2018, i que es tramitaran de conformitat amb la valoració de les admissions que s'ha dut a terme.
Es comenta que un cop transcorregut el termini per interposar el recurs contenciós administratiu no consta que aquest hagi estat interposat contra la Resolució 2/2018, de 3 d'octubre, per la qual es va resoldre una sol·licitud d'accés a informació pública i per tant, un cop es confirmi aquest extrem i en els termes de la Resolució esmentada, s'ha donar accés amb vista a l'expedient corresponent.
Es dona per llegida l'acta de la sessió corresponents al dia 12 de desembre, corresponent a la sessió quaranta-tresena del Ple de l'any 2018.
Proposta d'Acord per requerir la incoació del procediment sancionador en relació amb l'incompliment d'execució de la Resolució 105/2018, de 17 de maig
La senyora Elisabet Samarra comenta l'estat d'execució d'aquesta Resolució, sense que consti que s'hagi dut a terme malgrat el termini transcorregut i els requeriments duts a terme a l'Ajuntament de l'Hospitalet de Llobregat.
Tanmateix es decideix no aprovar l'Acord per requerir la incoació del procediment sancionador en aquest Ple i que sigui objecte del primer Ple de l'any 2019.
Proposta de resolució de finalització de la Reclamació 330/2018 per acord de mediació
El senyor Josep Mir, ponent de la Proposta de resolució de finalització de la Reclamació 330/2018 per acord de mediació, plantejada contra la Direcció General de Policia del Departament d'Interior de la Generalitat de Catalunya i relativa a l'accés a la còpia íntegra de tot l'expedient de la convocatòria INT/305/2011 a les proves selectives de Mossos d'Esquadra, exposa els elements més destacats de la Proposta.
Es fa constar expressament que la sessió de mediació es va celebrar conjuntament d'aquest expedient i de la Reclamació 380/2018, atès que l'administració reclamada era la mateixa i les persones reclamants eren diferents però interessades en el mateix procediments i així ho van acordar les parts.
Proposta de resolució d'estimació de la Reclamació 373/2018
El senyor Josep Mir, ponent de la Proposta de resolució d'estimació de la Reclamació 373/2018, plantejada contra Ajuntament de Torredembarra i que versa sobre l'accés al Registre d'Entitats de Torredembarra, amb menció expressa del nom de les persones que integren les Juntes Directives de les Associacions des de l'any 2010, per part d'una persona que és de professió periodista, exposa els elements més destacats de la Proposta.
Proposta de resolució de finalització de la Reclamació 380/2018 per acord de mediació
El senyor Josep Mir, ponent de la Proposta de resolució de finalització de la Reclamació 380/2018 per acord de mediació, interposada contra la Direcció General de Policia del Departament d'Interior i que tenia per objecte l'accés a l'expedient de la convocatòria esmentada en el punt tercer de l'ordre del dia respecte la Reclamació 330/2018 relaciona els aspectes més destacats d'aquest procediment que s'ha tramitat de forma paral·lela amb el 330/2018.
Proposta de resolució de finalització de la Reclamació 386/2018 per acord de mediació
El senyor Josep Mir, ponent de la Proposta de resolució de finalització de la Reclamació 386/2018 per acord de mediació, interposada contra el Departament de Justícia de la Generalitat en relació a la petició del número de visites produïdes a les presons dependents de la Generalitat de Catalunya des de l'any 2010, exposa el contingut de l'acord en el qual s'exposa informació sobre l'objecte de la sol·licitud però tanmateix no s'acorda el lliurament de nova informació.
Proposta de resolució de finalització de la Reclamació 409/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 409/2018 pèrdua d'objecte contra l'Ajuntament de Rubí i que té per objecte l'accés a la còpia i les solucions de les proves realitzades en una convocatòria de places a la Corporació, exposa que li ha estat lliurada informació durant la tramitació del procediment que duu a concloure que l'objecte de la reclamació s'ha esvaït.
Proposta de resolució de finalització de la Reclamació 415/2018 per pèrdua d'objecte
El senyor Josep Mir, ponent de la Proposta de resolució de finalització de la Reclamació 415/2018 pèrdua d'objecte contra l'Ajuntament de Castellví de Rosanes, en relació a còpies dels requeriments rebuts a l'Ajuntament per part de la Delegació del Govern en relació amb l'incompliment de la Llei de banderes, la quantitat pagada en concepte de costes per procediments contenciosos administratius, taxes judicials, despeses de representació i/o d'assessorament jurídic i qualsevol informació redactada pels Serveis Jurídics com a defensa de l'Ajuntament en aquests procediments, exposa la tramitació d'aquest procediment en relació amb la resta que tenen el mateix objecte però formulades respecte d'altres ajuntaments de Catalunya i que s'analitzen els punts novè fins al punt setzè del present ordre del dia.
S'adrecen respectivament als Ajuntaments de Folgueroles, Vic, Sant Quirze del Vallès, Santa Eugènia de Berga, Sant Antoni de Vilamajor, Cervera i Manlleu.
El ponent exposa les particularitats d'alguns dels procediments i les diferents formes de finalització en funció de si s'ha lliurat la informació durant el procediment de reclamació davant la GAIP o bé, si la persona reclamant, sempre la mateixa, ha desistit del procediment i així ho ha mencionat expressament a la GAIP.
Destaca únicament la inadmissió de la Reclamació 488/2018 interposada contra l'Ajuntament de Sant Hilari Sacalm atès que no complia els requisits per a la seva admissibilitat per ser prematura la seva presentació.
Proposta de resolució de finalització de la Reclamació 418/2018 per pèrdua d'objecte
Proposta de resolució de finalització de la Reclamació 419/2018 per desistiment
Proposta de resolució de finalització de la Reclamació 451/2018 per pèrdua d'objecte
12è Proposta de resolució de finalització de la Reclamació 453/2018 per desistiment.
13è Proposta de resolució de finalització de la Reclamació 458/2018 per pèrdua d'objecte.
Proposta de resolució de finalització de la Reclamació 480/2018 per desistiment
Proposta de resolució d'inadmissió de la Reclamació 488/2018
Proposta de resolució de finalització de la Reclamació 490/2018 per desistiment
17è Proposta de resolució d'inadmissió de la Reclamació 499/2018
El senyor Josep Mir, ponent de la Proposta de resolució d'inadmissió de la Reclamació 499/2018, formjulada contra l'Ajuntament de de l'Ametlla del Vallès, en relació a les despeses que ha realitzat l'alcalde per al desenvolupament de les seves tasques, exposa la motivació de la inadmissió de la reclamació atès que la persona reclamant no vol acreditar la identitat en el procediment i ha estat informada de la possibilitat de reclamar per mitjans electrònics.
Proposta de resolució d'inadmissió de la Reclamació 502/2018
El senyor Josep Mir, ponent de la Proposta de resolució d'inadmissió de la Reclamació 502/2018, contra l'Ajuntament de Vic sobre l'accés als programes que desenvolupa l'Ajuntament per la implementació efectiva de totes les eines d'administració electrònica descrites en les Lleis 39/2015 i 40/2015, exposa que ha de ser indamesa atès que la seva presentació és prematura i no ha finalitzat encara el termini per resoldre la sol·licitud d'accés a informació pública.